stanford-oval/wikipedia huggingface dataset:
Walter Veltroni

Walter Veltroni
Walter Veltroni (s. 3. heinäkuuta 1955) on italialainen poliitikko, joka oli Demokraattisen puolueen puheenjohtaja vuodesta 2007 helmikuuhun 2009. Hän oli Rooman pormestari vuosina 2001–2008.
Hän liittyi Italian kommunistisen puolueen (PCI) nuorisojärjestöön 15-vuotiaana. Hänet valittiin Rooman kaupunginvaltuustoon 1976 ja parlamenttiin 1987. Kommunistisen puolueen sihteeristön jäsenenä hän oli viemässä puoluetta kohti sosiaalidemokratiaa.
Veltroni on ammatiltaan journalisti. Hän oli Vasemmistodemokraattisen puolueen L'Unità'-lehden päätoimittajana 1992–1996.
Veltroni oli varapääministeri Prodin ensimmäisessä hallituksessa 1996–1998. Hän erosi 1998, kun hänet valittiin vasemmistodemokraattien kansalliseksi sihteeriksi. Hän toimi Euroopan parlamentin jäsenenä Euroopan sosiaalidemokraattisen puolueen ryhmässä vaalikaudella 1999–2004.
Veltroni valittiin ensimmäisen kerran Rooman pormestariksi 2001 ja uudelleen 2006 ylivoimaisella enemmistöllä. Toimiessaan Rooman pormestarina Veltroni pani alulle Rooman filmifestivaalit.
Veltroni valittiin syksyllä 2007 perustetun Demokraattisen puolueen johtajaksi jäsenäänestyksellä 75 %:lla äänistä. Helmikuussa 2009 hän erosi puolueen tukeman ehdokkaan hävittyä Sardinian paikallisvaalit.
Aiheesta muualla

Kuvia tai muita tiedostoja aiheesta Walter Veltroni Wikimedia Commonsissa
Walter Veltroni Euroopan parlamentin jäsenet. Euroopan parlamentti.
Wächter

Wächter on muun muassa seuraavien henkilöiden sukunimi:
Heinrich Wächter (1818–1881), Suomessa vaikuttanut saksalaissyntyinen musiikinopettaja
Lasse Wächter (1937–1998), suomalainen kenraaliluutnantti
Otto Wächter (1901–1949), itävallansaksalainen juristi ja kansallissosialistinen poliitikko
Ritva Wächter (s. 1941), vuoden 1961 Miss Suomi ja lentoemäntä.
Vuoden 2012 miehittämättömät avaruuslennot

Vuoden 2012 miehittämättömät avaruuslennot: Laukaisuja tehtiin 71, joista yksi epäonnistui kokonaan ja kolme oli vajaita. Niistä kahden tehtävä kuitenkin onnistui. Länsi-Eurooppa ja Yhdysvallat tekivät vain 27 % kaikista rakettilaukaisuista, 21 laukaisua kuudella raketilla. Venäjä teki 26 rakettilaukaisua (kolmannes kaikista) neljällä rakettityypillä. Kiinan kansantasavalta teki 24 % kaikista laukaisuista, 19 laukaisua eri Pitkä marssi-raketin versioilla.
Kaksi satelliittia jäi liian alhaisille kiertoradoille. Laukaistujen miehittämättömien avaruusalusten määrä oli 129. Cubesat-satelliitteja laukaistiin parikymmentä.
Taulukon lihavoidut tekstit tarkoittavat sitä, että kyseiset laukaisut liittyvät Suomen avaruustoimintaan: kahden EUn ja ESAn yhteisen Galileo-satelliitin laukaisu sekä Eumetsatin METOP- ja MSG-sääsatelliittien laukaisut.
Länsieurooppalainen satelliitti laukaisemisesta avaruuteen oli vuonna 2012 kulunut 50 vuotta. Englannin omistama Ariel-1-mikrosatelliitti, jonka Nasa rakensi Yhdysvalloissa siten, että vain sen tiedelaitteet olivat englantilaisia, laukaistiin Nasan Scout-raketilla Yhdysvalloista. Tätä on pidetty englantilaisen satelliittitekniikan saavutuksena.
13. helmikuuta ESA laukaisi Puolan, Unkarin ja Romanian ensimmäiset satelliitit. Pohjois-Korea laukaisi omalla kantoraketilla satelliitin.
Vuonna 2012 on kulunut 50 vuotta ensimmäisen tietoliikennesatelliitin, yhdysvaltalaisen Telstarin, laukaisusta.
Epäonnistuneet laukaisut

12. huhtikuuta 2012 klo 22:39 UTC Pohjois-Korean satelliitin laukaisuyritys epäonnistui. Unha-3-kantoraketti toimi länsimaisen analyysin mukaan vain minuutin ajan. Sen oli tarkoitus viedä Kwangmyongsong 3 satelliitti kiertoradalle.
7. elokuuta 2012 Baikonurista tehty Proton-raketin laukaisu epäonnistui Briz-M-rakettivaiheen vikaan. Indonesian Telkom 3- ja Venäjän Express-MD2-tietoliikennesatelliitit jäivät liian alhaiselle radalle. Tämä oli Briz-M-rakettimoottorin toinen samanlainen epäonnistuminen vuoden sisällä.
8. lokakuuta 2012 tehty yhdysvaltalaisen Falcon-raketin laukaisu vei Orbcommin tietoliikennesatelliitin väärälle kiertoradalle johtuen siitä, että yksi kantoraketin moottoreista ei toiminut kunnolla. Raketin kyydissä ollut rahtikapseli päässee ISS-avaruusasemalle. Täten laukaisu oli osittainen epäonnistuminen.
8. joulukuuta 2012 Gazpromin Yamal 402-tietoliikennesatelliitti joutui liian matalalle GEO-radalle, koska kantoraketin ylin Briz-M-vaihe ei toiminut täydellisesti. 11. joulukuuta 2012 mennessä venäläiset nostivat satelliitin sen omalla moottorilla GEO-radalleen.
Aiheesta muualla

Wikimedia Commonsissa on kuvia tai muita tiedostoja aiheesta .
Russian Space Web
Jonathan McDowellin avaruussivusto
Laukaisuluettelo vuodelle 2012
ESAn tieteelliset avaruuslennot (Arkistoitu – Internet Archive)
NASA Jet Propulsion Laboratoryn avaruuslennot
Miehittämättömien lentojen englanninkielinen keskustelusivu
| 0 | 1 | 2 | 3 |
| --- | --- | --- | --- |
|  | Edeltäjä: Vuosi 2011 | Miehittämättömät avaruuslennot | Seuraaja: Vuosi 2013 |
Timarinjärvi

| Timarinjärvi |
| --- | --- |
Maanosa:  Eurooppa
Valtiot:  Suomi
Maakunnat:  Varsinais-Suomi
Kunnat:  Sauvo
Koordinaatit:  60°15′07″N, 22°39′50″E
Vesistöalue ja valuma-alueen tietoja
Päävesistöalue:  Saaristomeren rannikkoalueen vesistö (82)
Järvinumero:  82V034.1.001
Mittaustietoja
Pinnankorkeus:  5,7 m 
Rantaviiva:  1,71 km 
Pinta-ala:  0,137 km² 
 fiTimarinjärvi 
Timarinjärvi on saareton järvi Sauvossa Varsinais-Suomen maakunnassa. Sen pinta-ala on 13,7 hehtaaria. Etäisyys Turusta on 31 kilometriä kaakkoon.
Maantiede

Timarinjärven rantaviiva on epämääräinen ja ilmakuvan perusteella järvi on jossain määrin rehevöitynyt. Sen itäpuolella sijaitsevan Timarinkallion korkeimmat kohdat ovat noin 50 metriä merenpinnan yläpuolella eli noin 45 metriä järvenpintaa ylempänä. Järven kaakkoispuolella sijaitsee Timarin kylä.
Timarinjärven kaakkoiskulmasta alkaa vajaan kilometrin pituinen lasku-uoma, joka virtaa kaakkoon ja päätyy Saaristomeren Halslahdenselälle. Uoma virtaa Kyöpelinmäen (noin 45 metriä mpy) itäpuolitse.
Timarinjärvi (82V034.1.001) kuuluu Välialueeseen (82V034), joka on kolmannen jakovaiheen vesistö Saaristomeren rannikkoalueen päävesistössä (82). Se on jakovaiheensa ainoa yli hehtaarin laajuinen vakavesi.
Timaru

| Timaru Te Tihi-o-Maru |
| --- | --- |

 Timaru
 Koordinaatit: 44°24′S, 171°15′E 
Valtio:  Uusi-Seelanti
Hallinnollinen alue:  Canterbury
Piirikunta:  Timaru
Hallinto:  
 – Pormestari:  Damon Odey
Väkiluku (2 015):  28 500
Aikavyöhyke:  UTC+12
 – Kesäaika:  UTC+13
 
 www.timaru.govt.nz 
Infobox OKVirheellinen NIMI-arvo: 
Timaru (maoriksi Te Tihi-o-Maru) on satamakaupunki Uuden-Seelannin Eteläsaarella. Se sijaitsee 160 kilometriä Christchurchistä etelään ja 200 kilometriä Dunedinista pohjoiseen. Timaru sijaitsee Tyynenmeren rannikolla.
Nimi Timaru tulee maorin kielen sanasta 'Te Maru', joka tarkoittaa turvapaikkaa. Timarun alue asutettiin 1800-luvulla. Vuonna 1859 alueelle perustettiin kaksi kaupunkia, Government Town ja Rhodestown. Vuonna 1868 ne yhdistyivät Timaruksi.
Aiheesta muualla

Kuvia tai muita tiedostoja aiheesta Timaru Wikimedia Commonsissa
Washington Street (Manhattan)

Washington Street on pohjois–etelä-suunnassa kulkeva katu New Yorkissa. Kadun pohjoisin kohta alkaa 14. kadulta ja päättyy Hubert Streetiin. Kaupunginosat, joiden läpi katu kulkee, ovat Meatpacking District, West Village, SoHo ja Tribeca. Itä–länsi-suunnassa Washington Streetin läpi kulkevat kadut ovat pohjoisesta etelään Christopher Street, Houston Street ja Canal Street.
1940-lukuun saakka Washington Streetilla eli suuri joukko libanonilaisia ja syyrialaisia kristittyjä arabeja. Arabien asuttamaa aluetta kutsuttiin nimellä Little Syria. Arabien asuinalue kuitenkin purettiin 1950-luvulle mennessä Brooklyn–Battery-tunnelin rakennustöiden vuoksi, joka otettiin käyttöön vuonna 1950.
Aiheesta muualla

Kuvia tai muita tiedostoja aiheesta Washington Street (Manhattan) Wikimedia Commonsissa
Tristan Bernard

Tristan Bernard vuonna 1923
Tristan Bernard (oikea nimi: Paul Bernard, 7. syyskuuta 1866 Besançon – 7. joulukuuta 1947 Pariisi) oli ranskalainen näytelmäkirjailija, novelisti, toimittaja ja lakimies. Hän kirjoitti paljon komedianäytelmiä erityisesti Pariisissa suosituille bulevarditeattereille. Hänen kuuluisimpia näytelmiään ovat muun muassa L’Anglais tel qu’on le parle (1899), Triplepatte (1905) ja Monsieur Codomat (1907). Bernard oli Le Canard enchaîné -sanomalehden perustajia.
Tristan Bernardin lapsia ovat elokuvaohjaaja ja -käsikirjoittaja Raymond Bernard ja näytelmäkirjailija Jean-Jacques Bernard.
Suomennetut teokset

English spoken: 1-näytöksinen ilveily, Helsinki: Lilius & Hertzberg 1910.
Aiheesta muualla

Kuvia tai muita tiedostoja aiheesta Tristan Bernard Wikimedia Commonsissa
Topi Miettinen

Topi Miettinen (s. 18. marraskuuta 1974 Helsinki) on suomalainen taloustieteilijä. Hän työskentelee taloustieteen professorina Hankenilla. Aiemmin Miettinen on työskennellyt muun muassa tutkijana ETLAssa, Helsingin yliopistossa, Max Planck -instituutissa, Tukholman kauppakorkeakoulussa ja Aalto-yliopiston kauppakorkeakoulussa. Miettinen on erikoistunut soveltavaan peliteoriaan ja käyttäytymistaloustieteeseen.
Miettinen on koulutukseltaan taloustieteen tohtori. Hän väitteli tohtoriksi University College Londonista vuonna 2006.
Aiheesta muualla

Miettisen kotisivu
Miettisen tutkimukset IDEASissa
World Trade Center (2001–)

| World Trade Center |
| --- | --- |
 World Trade Center joulukuussa 2020.
Tiedot
Sijainti:   New York, New York, Yhdysvallat
Koordinaatit:  40°42′46.8″N, 74°0′48.6″W
Peruskiven muuraus:  2002
Rakennettu:  1 WTC: 2006–2014  2 WTC: 2008-  3 WTC: 2008-2018  4 WTC: 2008-2013  5 WTC: 2011-  7 WTC: 2002-2006
Avajaiset:  1 WTC: heinäkuussa 2014   2 WTC: 2027   3 WTC: kesäkuussa 2018   4 WTC: marraskuussa 2013  5 WTC: 2028 7 WTC: toukokuussa 2006
Käyttötarkoitus:  monikäyttö
Tila:  valmis
Yritykset
Omistaja:  Port Authority of New York and New Jersey
Lisää rakennusartikkeleitaArkkitehtuurin teemasivulla
Infobox OKVirheellinen NIMI-arvo: 
World Trade Center (puhekielessä myös WTC) on suurimmaksi osaksi valmis pilvenpiirtäjäkompleksi Lower Manhattanilla, New Yorkissa. Alue korvaa alkuperäisen WTC-kompleksin, joka tuhoutui syyskuun 11. päivän terrori-iskuissa vuonna 2001. Uusi WTC-kompleksi koostuu kuudesta eri pilvenpiirtästä, National September 11 Memorial & Museumista ja metroasemasta. Alueella sijaitseva One World Trade Center on Yhdysvaltain korkein rakennus ja maailman kuudenneksi korkein rakennus.
Rakennukset

| Nimi | Kuva | Rakennusurakan alku | Valmistuminen | Korkeus | Status |
| --- | --- | --- | --- | --- | --- |
| One World Trade Center |  | 27. huhtikuuta 2006 | 3. marraskuuta 2014 | 541 m | Valmis |
| Two World Trade Center |  | 10. marraskuuta 2008 | n. 2027 | 403 m | Rakenteilla |
| Three World Trade Center |  | 10. marraskuuta 2010 | 11. kesäkuuta 2018 | 329 m | Valmis |
| Four World Trade Center |  | 22. tammikuuta 2008 | 13. marraskuuta 2013 | 298 m | Valmis |
| Five World Trade Center |  | 9. syyskuuta 2011 | n. 2028 | 275 m | Rakenteilla |
| Six World Trade Center | — | N/A | N/A |  | Ei suunniteltu |
| 7 World Trade Center |  | 7. toukokuuta 2002 | 23. toukokuuta 2006 | 227 m | Valmis |
| National September 11 Memorial |  | 13. maaliskuuta 2006 | 11. syyskuuta 2011 |  | Valmis |
| National September 11 Museum |  | 13. maaliskuuta 2006 | 21. toukokuuta 2014 |  | Valmis |
| World Trade Center Transportation Hub |  | 26. huhtikuuta 2010 | 3. maaliskuuta 2016 |  | Valmis |
| Ronald O. Perelman Performing Arts Center |  | 31. elokuuta 2017 | syyskuu 2023 |  |  |
| Vehicular Security Center |  | 10. marraskuuta 2011 | 2017 |  | Valmis |
| Liberty Park |  | 20. marraskuuta 2013 | 29. kesäkuuta 2016 |  | Valmis |
| St. Nicholas Greek Orthodox Church |  | 18. lokakuuta 2014 | 6. joulukuuta 2022 |  | Valmis |
| Fiterman Hall |  | maaliskuu 2008 | 27. elokuuta 2012 |  | Valmis |
Timorinriisipeippo

| Timorinriisipeippo |
| --- | --- |

Uhanalaisuusluokitus
 Silmälläpidettävä  
  
Tieteellinen luokittelu
Domeeni::  Eukaryootit Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Varpuslinnut Passeriformes
Heimo::  Loistopeipot Estrildidae
Suku::  Manikit Lonchura
Laji::  fuscata
Kaksiosainen nimi
 Lonchura fuscata  (Vieillot, 1817) 
Katso myös
   Timorinriisipeippo Wikispeciesissä   Timorinriisipeippo Commonsissa 
Infobox OKNimi-testi OKIUCN-testi OK: 
Timorinriisipeippo (Lonchura fuscata) on loistopeippojen heimoon kuuluva varpuslintu.
Lajia tavataan Pieniin Sundasaariin kuuluvilla Timorin, Semaun ja Roten saarilla.
XNOR-portti

XNOR-portti.
XNOR-portti (engl. XNOR gate, sanoista exclusive not or, joskus käytetään suomalaista nimitystä poissulkeva ei-tai tai sama) on looginen portti. Vastaavasta loogisesta operaatiosta käytetään logiikassa joskus symbolia  {\overline {\oplus }} tai  \odot . Sen merkitys on ”molemmat ovat epätosia tai molemmat ovat tosia”, ts. propositiologiikan kaavana:
(p_{0}\ xnor\ p_{1})\Leftrightarrow {\overline {(p_{0}\land \neg p_{1})\lor (\neg p_{0}\land p_{1})}}
ja totuustauluna:
| p0 | p1 | p0 xnor p1 |
| --- | --- | --- |
| 0 | 0 | 1 |
| 0 | 1 | 0 |
1: 0
1
Wyszkówin piirikunta

Wyszkówin piirikunta (puol. powiat wyszkowski) on yksi Masovian voivodikunnan piirikunnista. Piirikunnan arvioitu väkiluku oli vuoden 2019 lopussa 74 220. Siihen kuuluvat kuusi kuntaa ovat Brańszczyk, Długosiodło, Rząśnik, Somianka, Wyszków ja Zabrodzie.
Piirikunnan väestöpyramidi 2014.
Vuoden 2019 lopussa Wyszkówin piirikunnan asukkaista 50,5 prosenttia oli naispuolisia ja 49,5 prosenttia miespuolisia. Alle 18-vuotiaat muodostivat 20,5 prosenttia piirikunnan väestöstä, työikäiset 60,9 prosenttia ja eläkeikäiset 18,6 prosenttia väestön keski-iän ollessa 39,7 vuotta. Vuonna 2019 piirikunnassa syntyi 869 lasta. Wyszkówin piirikunnan väkiluvun ennakoidaan pienenevän 70 654 asukkaaseen vuoteen 2050 mennessä.
Tristan Bowen

| 0 | 1 | 2 | 3 |
| --- | --- | --- | --- |

Henkilötiedot
Koko nimi: Tristan Bowen
Syntymäaika: 30. tammikuuta 1991
Syntymäpaikka: Van Nuys, Kalifornia, Yhdysvallat
Pelipaikka: hyökkääjä
Pituus: 180 senttimetriä
Paino: 77 kilogrammaa
Junioriseurat
2007–2008:  LA Galaxy
Seurat
| Vuodet | Seura | O | (M) |
| 2007 |  San Fernando Valley Quakes | 5 | (0) |
| 2009–2010 |  LA Galaxy | 18 | (2) |
| 2009 | →  Hollywood United Hitmen (laina) | 1 | (1) |
| 2009 | →  Miami FC (laina) | 3 | (0) |
| 2011–2013 |  Chivas USA | 30 | (2) |
| 2011–2012 | →  Roeselare (laina) | 24 | (3) |
| 2014 |  Seattle Sounders | 9 | (2) |
| 2015 |  New England Revolution | - | (-) |
| 2015– |  KuPS | 1 | (0) |
Maajoukkue
| 2008 |  Yhdysvallat U18 | 2 | (0) |
| 2010 |  Yhdysvallat U20 | 1 | (0) |
 Seurajoukkueuran tilastot kattavat vain kansalliset sarjat, päivitetty 11. elokuuta 2015.  Maajoukkueuran tilastot päivitetty 11. elokuuta 2015.
Tristan Bowen (s. 30. tammikuuta 1991 Van Nuys, Kalifornia) on yhdysvaltalainen jalkapalloilija, joka edustaa Veikkausliigassa pelaavaa Kuopion Palloseuraa. Oikeajalkainen Bowen on pelipaikaltaan hyökkääjä.
Ura > Seurajoukkueura

Bowen aloitti uransa Los Angeles Galaxyssä, jonka edustusjoukkueessa Major League Soccerissa hän pelasi vuosina 2009–2010 18 ottelua tehden kaksi maalia. Vuonna 2009 hän oli lainalla sekä Hollywood United Hitmenissä että nykyisin Fort Lauderdale Strikersinä tunnetussa Miami FC:ssä. Vuodet 2011–2013 hän edusti MLS:n Chivas USA:a, jossa otteluita kertyi 30 ja maalejakin kaksi. Kauden 2011–2012 hän oli kokonaan lainassa Belgian kakkosdivisioonan KSV Roeselaressa, jossa hän teki 24 ottelussa kolme maalia. Vuonna 2014 Bowen edusti MLS:n Seattle Soundersia seitsemän ottelun verran, ennen kuin New England Revolution varasi hänet MLS:n uudelleenvaraustilauksessa. Revolution purki hänen sopimuksensa heinäkuussa 2015.
Elokuussa 2015 Bowen siirtyi Suomen Veikkausliigan Kuopion Palloseuraan loppukauden kattavalla sopimuksella. Hän debytoi liigassa jo kahden päivän päästä siirrostaan, HIFK:ta vastaan.
Maajoukkueura

Bowen on edustanut Yhdysvaltoja alle 18- ja alle 20-vuotiaiden maajoukkuetasoilla. Hän voi edustaa aikuisten maajoukkuetasolla Yhdysvaltain sijaan myös Jamaikaa, jossa hänellä on sukujuuria.
Yleishyödyllinen yhteisö

Yleishyödyllinen yhteisö on yhdistys, säätiö, osakeyhtiö tai muu juridinen yhteisö, jonka toiminnan yhteiskunnallisen hyödyn ja merkityksen katsotaan olevan niin huomattava, että sille voidaan myöntää erityisiä verovapauksia. Samalla yhteisö sitoutuu yhteiskunnallisen yhteisön kriteerien mukaisiin rajoituksiin esimerkiksi yritysvoittonsa tai jakamiensa osinkojen määrässä. Yleishyödyllinen yhteisö ei voi käyttää edes osaa varoistaan perustajansa tai hänen läheistensä hyväksi. Yleishyödyllisyys arvioidaan verotuksen yhteydessä yhteisön sääntöjen ja toiminnan perusteella.
Ruotsiksi yleishyödyllistä organisaatiota kutsutaan nimellä ideell organisation  eli aatteellinen organisaatio ja englanniksi se on nonprofit organization, eli voittoa tuottamaton organisaatio). Yleishyödyllinen yhteisö puolestaan on Suomen verohallinnon mukaan ruotsiksi allmännyttigt samfund.
Yleishyödyllisyyden määritelmä

Suomessa yleishyödyllisen yhteisön määritelmä löytyy nykyisin ainoastaan tuloverolaissa, jonka 22.1 §:n mukaan yhteisö on yleishyödyllinen, mikäli
se toimii yksinomaan ja välittömästi yleiseksi hyväksi aineellisessa, henkisessä, siveellisessä tai yhteiskunnallisessa mielessä
sen toiminta ei kohdistu vain rajoitettuihin henkilöpiireihin
se ei tuota toiminnallaan siihen osallisille taloudellista etua osinkona, voitto-osuutena taikka kohtuullista suurempana palkkana tai muuna hyvityksenä.
Kaikkien kolmen ehdon tulee toteutua yhtäaikaisesti. Vaikka suurin osa yleishyödyllisistä yhteisöistä on yhdistyksiä tai säätiöitä, voi myös osakeyhtiö olla luonteeltaan yleishyödyllinen, mikäli se täyttää edellä mainitut kolme kohtaa.
Yleishyödyllisyyden määritelmä > Yleishyödyllisyys aravarakentamisessa

Yleishyödyllinen asuntoyhteisö on asuntorakennuttamista harjoittava yhteisö, jolle on myönnetty oikeus hakea Valtion asuntorahaston aravalainaa vuokratalojen tai asumisoikeustalojen rakentamista varten. Yleishyödyllisten asuntoyhteisöjen kriteerit määritetään arava- ja korkotukilaissa.
Yleishyödyllisen yhteisön verotus

Yleishyödylliset yhteisöt nauttivat laajasta verovapaudesta:
Verovapaita ovat yleishyödyllisen yhteisön saamat jäsenmaksut, osingot, korot, vuokratulot osakehuoneistosta, siirtokelvottomalla vuokrasopimuksella vuokratulla tontilla olevan rakennuksen edelleen vuokraamisesta saatu tulo, lahjoitukset sekä luovutusvoitot muusta kuin elinkeinotoimintaan kuuluvasta omaisuudesta.
Julkisyhteisöjen toiminta-avustukset yleishyödylliseen toimintaan ovat verottomia.
Yleishyödyllinen yhteisö on perintö- ja lahjaverotuksessa verovapaa.
Lisäksi kunnissa voidaan määrätä yleishyödyllisestä käytössä oleville kiinteistöille alhaisempi verokanta, joka voi olla jopa 0 %.
Jos yleishyödyllinen yhteisö täyttää laissa eräiden yleishyödyllisten yhteisöjen veronhuojennuksista määritellyt edellytykset, yhteisölle voidaan hakemuksesta myöntää enintään viideksi verovuodeksi kerrallaan huojennus tuloverosta elinkeinotulon sekä kiinteistötulon osalta. Huojennus ei koske arvonlisäveroa.
Aiheesta muualla

Wikimedia Commonsissa on kuvia tai muita tiedostoja aiheesta .
Usein kysyttyjä kysymyksiä yleishyödyllisten yhteisöjen verotuksesta (Arkistoitu – Internet Archive) Verohallinto
Yleishyödyllisten yhteisöjen tuloverotuksesta (Arkistoitu – Internet Archive) Verohallinto
Verotusohje yleishyödyllisille yhdistyksille ja säätiöille Verohallinto
Järjestöt ja yleishyödyllisyys -raporttiSosiaali- ja terveysturvan keskusliitto (Arkistoitu – Internet Archive)
Virén, Matti. 2014. Yleishyödylliset yhteisöt Suomessa. Verot, lahjoitukset ja avustukset tutkimuksen kohteena (Arkistoitu – Internet Archive). Hanken School of Economics Research Reports 74.
XMMXCS 2215-1738

XMMXCS 2215-1738 on 10 miljardin valovuoden päässä Maasta sijaitseva galaksijoukko ja eräs kaukaisimmista tunnetuista joukoista. Joukon massaksi on arvioitu 500 biljoonaa auringon massaa, josta suurin osa koostuu pimeästä aineesta. XMMXCS 2215-1738 on varsin suuri ja kehittynyt siihen nähden, että se syntyi vain noin neljän miljardin vuoden ikäisessä maailmankaikkeudessa; aikaisemmin ei uskottu, että näin nuoressa kaikkeudessa voisi syntyä tämänkaltaisia joukkoja. Joukko löydettiin vuonna 2006.
Useissa lähteissä galaksijoukko tunnetaan nimellä XMMXCS 2215-1734. Syy kahteen eri nimeen on hämärän peitossa.
WWE New Year’s Revolution

New Year’s Revolution oli pay-per-view, jonka tuotti World Wrestling Entertainment (WWE). Se pidettiin jokaisella kolmella kerralla tammikuun alkupuolella. Tapahtuma keksittiin vuonna 2005. New Year’s Revolution kuului aina RAW brändin. Päätapahtuma matsit on jokaisella kerralla painittu jostain Maailman mestaruudesta.
New Year’s Revolution poistettiin, kun WWE alkoi vähentää pay-per-view-tapahtumia. Nykyään Royal Rumble on ainut PPV, joka pidetään tammikuussa.
Ottelut ja tulokset > 2005

New Year’s Revolution (2005) pidettiin 9. tammikuuta 2005 Coliseo de Puerto Ricossa San Juan Puerto Ricossa
| # | Tulokset | Stipulaatiot | Aika |
| --- | --- | --- | --- |

| Dark | Rosey ja The Hurricane voittivat La Résistancen (Sylvain Grenier ja Robért Conway) | Tag Team -ottelu | 05:13 |
| 1 | Eugene ja William Regal (c) voittivat Christianin ja Tyson Tomkon | Tag team -ottelu World Tag Team Mestaruuksista | 12:22 |
| 2 | Trish Stratus voitti Litan (c) | Singles match for the WWE Women's Championship | 03:46 |
| 3 | Shelton Benjamin (c) voitti Mavenin | Tavallinen ottelu WWE Intercontinental Championshipista | 06:08 |
| 4 | Shelton Benjamin (c) voitti Mavenin | Tavallinen ottelu WWE Intercontinental Championshipista | 00:05 |
| 5 | Muhammad Hassan (Daivarin kanssa) voitti Jerry Lawlerin (Jim Rossin kanssa) | Tavallinen ottelu | 11:51 |
| 6 | Kane voitti Snitskyn | Tavallinen ottelu | 17:38 |
| 7 | Triple H voitti Edgen, Chris Benoitin, Chris Jerichon, Batistan ja Randy Ortonin | Elimination Chamber ottelu vapautetusta World Heavyweight Mestaruudesta (Shawn Michaels toimi spesiaali tuomarina) | 34:55 |
Ottelut ja tulokset > 2005 > Elimination Chamberin sisääntulot ja eliminaatiot

| # | Painija | Sisääntulo numero | Eliminoija | Eliminaatio menetelmä | Aika |
| --- | --- | --- | --- | --- | --- |

| 1 | Edge | 4 | Chris Jericho | Sweet Chin Music Michaelsilta ja Lionsault Jericholta | 19:20 |
| 2 | Chris Benoit | 2 | Batista | Spinebuster | 26:15 |
| 3 | Chris Jericho | 1 | Batista | Batista Bomb | 27:27 |
| 4 | Batista | 6 | Orton | Low-blow ja RKO | 32:32 |
| 5 | Randy Orton | 5 | Triple H | Pedigree | 34:55 |
| Voittaja | Triple H | 3 |  |  |  |
Ottelut ja tulokset > 2006

New Year’s Revolution (200) pidettiin 8. tammikuuta 2006 Pepsi Arenalla Albanyn kaupungissa New Yorkissa. Vuoden 2006 New Year’s Revolutionista tuli mieleenpainuva, koska Edge ”rahasti” Money in the Bank salkkunsa John Cenan WWE Mestaruuteen. Tätä tapahtumaa on näytetty useasti WWE:n ohjelmistossa.
| # | Tulokset | Stipulaatiot | Aika |
| --- | --- | --- | --- |
| 1 | Ric Flair (c) voitti Edgen (Litan kanssa) diskauksella | Tavallinen ottelu Intercontinental Mestaruudesta | 07:17 |
| 2 | Trish Stratus (c) voitti Mickie Jamesin | Tavallinen ottelu WWE Women's Championshipistä | 07:18 |
| 3 | Jerry Lawler voitti Gregory Helmsin | Tavallinen ottelu | 09:32 |
| 4 | Triple H voitti The Big Shown | Tavallinen ottelu | 16:11 |
| 5 | Shelton Benjamin (äiti Benjaminin kanssa) voitti Visceran | Tavallinen ottelu | 07:48 |
| 6 | Ashley Massaro voitti Maria Kanellisin, Torrie Wilsonin, Victorian, ja Candice Michellen | Bra & Panties Gauntlet ottelu | 11:01 |
| 7 | John Cena (c) voitti Kurt Anglen, Chris Mastersin, Carliton, Shawn Michaelsin ja Kanen | Elimination Chamber ottelu WWE Mestaruudesta | 28:23 |
| 8 | Edge voitti John Cenan (c) | Tavallinen ottelu WWE Mestaruudesta | 01:46 |